OKRESNÁ PROKURATÚRA LUČENEC 
F. Lehára 12, 984 80 Lučenec 1

Číslo: 3 Pv 128/13/6606	Lučenec 15.12.2015 
EEČ: 2-47-98-2015

U Z N E S E N I E

Trestná vec:	obv. XXXXX 
Trestný čin:	Prečin Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov 
Rozhodol: 	prokurátorka Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Sprenevera podľa § 213 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 6.5.2013 spisová značka 3 Pv 128/13/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Po tom, čo dňa 28.12.2012 ukončil pracovný pomer v spoločnosti XXXXX XXXXX, u ktorého zamestnávateľa pracoval ako vodič medzinárodnej kamiónovej dopravy pre Európu, pre vlastnú potrebu použil zamestnávateľom mu k plneniu pracovnej náplne zverenú tankovaciu kartu XXXXX, keď najprv dňa 28.12.2012 na čerpacej stanici XXXXX v Rimavskej Sobote použil kartu na nákup 996,97 litrov nafty v cene 1.402,34 € a následne dňa 29.12.2012 na čerpacej stanici XXXXX v Lučenci použil kartu na nákup pohonných hmôt, a to 40 litrov benzínu v cene 60,56 € a 1 043,89 litrov nafty v cene 1.484,47 €, ktorým konaním spôsobil spoločnosti XXXXX XXXXX, XXXXX škodu v celkovej výške 2.947,37 €..    

Uznesením prokurátora Okresnej prokuratúry XXXXX zo dňa 6.5.2013, spisová značka 3 Pv 128/13/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	30 mesiacov
 
Odôvodnenie:
Uznesením prokurátorky Okresnej prokuratúry v Lučenci sp. zn.  3 Pv 128/13/6606-6 zo dňa 06.05.2013 bolo trestné stíhanie proti obvinenému XXXXX pre prečin sprenevery podľa § 213 odsek 1,  2 písm. a) Trestného zákona, podmienečne zastavené v zmysle § 216 odsek 1 Trestného poriadku. Súčasne v zmysle § 216 odsek 2 Trestného poriadku mu bola určená skúšobná doba v trvaní 30 (tridsať) mesiacov.  Obvinenému bolo súčasne v zmysle § 216 ods. 3 Trestného poriadku uložené nahradiť v priebehu skúšobnej doby spoločnosti XXXXX škodu v celkovej výške 2.947,37,-€. Toto uznesenie nadobudlo právoplatnosť  dňa 17.05.2013. To znamená, že skúšobná doba určená v tomto uznesení uplynula dňom 17.11.2015.

Vykonaným šetrením a to z odpisu z RT, posudku z miesta trvalého bydliska,   zo správy Obvodného oddelenia PZ XXXXX, z Okresného úradu XXXXX, Odboru všeobecnej vnútornej správy, ako aj z Mestského úradu XXXXX bolo preukázané, že obvinený XXXXX v skúšobnej dobe podmienečného zastavenia trestného stíhania viedol riadny život a nedopustil sa konania, ktoré by bolo v rozpore so zákonom. 

Zo správy z miesta trvalého bydliska z Mesta XXXXX vyplýva, že obvinený XXXXX žije vo XXXXX spolu so svojou matkou, pričom bližšie údaje poskytnuté neboli. Zo správy z Obvodného oddelenia PZ XXXXX vyplýva, že obvinený v priebehu skúšobnej doby podmienečného zastavenia trestného stíhania nespáchal žiaden trestný čin, spáchal však 6 priestupkov, avšak na úseku bezpečnosti a plynulosti cestnej premávky. Okresný úrad XXXXX, Odbor všeobecnej vnútornej správy neeviduje žiadne ďalšie priestupky vo vzťahu k obvinenému XXXXX. Rovnako tento záver vyplýva aj z odpisu RT obvineného. Z lustrácie vykonanej na tunajšej prokuratúre vyplýva, že proti XXXXX v súčasnosti na tunajšej prokuratúre nie je vedené trestné stíhanie.  Zo správy poškodeného - spoločnosti XXXXX vyplýva, že obvinený v priebehu skúšobnej doby uhradil spôsobenú škodu v zmysle Zmluvy o splácaní dlhu a uznaní dlhu zo dňa 21.02.2013.

	Podľa § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 odsek 1 písmeno e) Trestného poriadku. 

	Vzhľadom na vyššie uvedené skutočnosti som dospela k záveru, že obvinený XXXXX spĺňa podmienky vyššie citovaného ustanovenia § 217 odsek 1 Trestného poriadku a preto bolo potrebné rozhodnúť tak, ako je to uvedené vo výrokovej časti tohto uznesenia.   
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)  

JUDr. Michaela Tabaková
prokurátorka